अजान खेड़े की गद्दी पर इज्जराज सिंह (इजान सिंह) का शासन था|  यह बड़े धार्मिक प्रवृति के व्यक्ति थे| एक बार इज्जराज सिंह (इजान सिंह) साधु के भेष में भक्ति में लीन थे| तब रजिया बेग़म (इल्तुतमिश की पुत्री) ग्वालियर से दिल्ली जा रही थी| ऐसा कहते है रजिया के विरोधी गुट (निज्जामुल्मुल्क जुनेदी ,कबीर खान अयाज, इजुददीन सलारी) के कुछ लोगो ने रजिया बेग़म पर हमला कर दिया था| साधू के भेष में भक्तिरत इज्जराज सिंह (इजान सिंह) ने जब यह देखा तो उन्होंने तत्काल अपने दूसरे भाइयो के साथ हमला कर के  रजिया के प्राणों की रक्षा की थी| अपनी सेना की एक टुकड़ी को सुरक्षा के लिए रजिया के साथ दिल्ली भेजी थी| रजिया सुल्तान ने अजान राज्य (इज्यराजसिंह) में 12,600 रजत मुद्राओ का क्षेत्र ग्वालियर परगने से निकाल के जोड़ दिया था| रजिया ने मथुरा के पांडव वंशियो के साथ मैत्रीपूर्ण सम्बन्ध बना रखे थे| 

खिलजी वंश के समय की मुख्य घटना- (1290 ईस्वी – 1320 ईस्वी)

खिलजी के समय सौंख पर राजा नाहर देव का शासन था इनका मंत्री बोद्धराम चतुर्वेदी था | राजा हम्मीर देव द्वारा सौंख मथुरा सन 1298 ईस्वी में युद्ध हुआ था| राजा हम्मीर के इतिहासकार मथुरा(सौंख) पर अपनी जित का दावा करते है|लेकिन हम्मीर देव मथुरा पर कब्ज़ा करने में असफल रहे इसका सबसे बड़ा प्रमाण यह है की हम्मीर की 1301 ईस्वी में मृत्यु के बाद भी इसी जाट शासक से अलाउद्दीन खिलजी का भी युद्ध हुआ था |अलाउदीन ने सन 1304 ईस्वी के आसपास सौंख गढ़ पर हमला किया था| प्रारंभ में सौंख गढ़ और अलाउदीन के मध्य समझोता था| उलगु खान ने जब पहला हमला किया तब युद्ध महगांवा के समीप हुआ था| इस युद्ध में मोहम्मद तुगरिक नामक एक तुर्क गुलाम मारा गया था| जाटों ने खिलजी सेना को कुछ महीनो तक रोके रखा अंतिम निर्णायक युद्ध सौंख के समीप हुआ जिसमे उलगु खान एक विशाल फ़ौज लेकर आया तब कौन्तेय नाहर सिंह तोमर के आहवान पर जाटों ने किले में बंद होकर दुर्बलता दिखाने के बजाए लड़ते हुए अपने देश की रक्षा के लिए बलिदान देना उचित समझा विशाल तुर्कों की फ़ौज और जाटों में मध्य युद्ध हुआ जिसमे राजा नाहरसिंह, सौंख का सेनापति गैंदासिंह और उनके मंत्री बोध ब्राह्मण चतुर्वेदी सौंख (सोनोक) दुर्ग की रक्षा में अल्लाउदीन ख़िलजी से युद्ध करते हुए वीरगति को पा गए थे| भी युद्ध में अपने परिवार के अधिकांश सदस्यों के साथ मारा गया था| ब्रज की सांस्कृतिक यात्रा नामक पुस्तक के अनुसार संत घाट पर बने कृष्ण मंदिर को अलाउदीन खिलजी ने ही तोडा था| यह घटना इस युद्ध के समय की है| इस विजय का अलाउद्दीन खिलजी का एक फारसी लेख मथुरा से प्राप्त हुआ है| यह दो पंक्ति का है इसकी पहली पंक्ति में अलाउदीन शाह नाम और उपाधि सिकंदर सानी लिखा है| दूसरी पंक्ति में युद्ध के बाद बनी मस्जिद का ज़िक्र है| उलगु खान ने असिकुंड घाट के पास के मंदिर को तोड़ के मस्जिद बनाई थी| नाहर सिंह के उत्तराधिकारियों ने अलाउद्दीन खिलजी की सन 1316 ईस्वी में मृत्यु होने के बाद कमजोर हुए खिलजी साम्राज्य से मथुरा का यह क्षेत्र पुनः जीत लिया था| उसके बाद ही सौंख के अधिपति प्रहलाद सिंह (डूंगर सिंह) जो नाहर सिंह के पुत्र थे| उन्होंने इस मस्जिद को नष्ट किया हो लेकिन कुछ लोग इस मस्जिद के यमुना की बाढ़ में नष्ट हुआ मानते है|प्रहलाद सिंह को उनकी वीरता के कारण ही डूंगर सिंह नाम से भी जाना जाता है| प्रहलाद सिंह के चार पुत्र थे|

1 सहजना (बड़ा पुत्र जो बाद में राजा बना )

2 तसिगा (सिंगा ) 

3 आशा (नैनू )

4 पुन्ना (महता )

गैंदा सिंह की मृत्यु सौंख (सौनक) दुर्ग के युद्ध में होने के बाद प्रहलाद सिंह ने अपने बड़े पुत्र सहजना के कहने पर गैंदासिंह के पुत्र आजल को गोद ले लिया इस तरह पांच पुत्र प्रहलाद सिंह के हुए इन्होने अपने राज्य को अपने इन पञ्च पुत्रो में विभाजित कर दिया था | इसी समय प्रह्लाद सिंह का एक भाई मध्यप्रदेश के मांडू में चला गया यहाँ से यह सासवड महाराष्ट्र में जाकर आबाद हुए तह तंवर(तोमर) वंश के जगताप है|सिकंदर लोधी का राजा भूरसिंह से सन 1516 ईस्वी (1573) विक्रम सम्वंत चेत्र शुक्ल पूर्णिमा) के दिन शासक युद्ध हुआ | सिकंदर लोधी ने अपनी विशाल सेना के साथ ब्रज की पावन धरती पर अपने कदम रखे तब यहाँ के राजा भूरसिंह से उसका युद्ध हुआ| खुटेला सेना बिना किसी तैयारी के थी| उसे शत्रु से युद्ध नीति के विपरीत ऐसे हमले की आशा नहीं थी| दोनों पक्षों में भारी संघर्ष के बाद भूरसिंह अपने भाई बंधुओ के साथ वीरगति को प्राप्त हुआ| इसके बाद ही सिकंदर लोधी ने यहां के कौन्तेय (तोमर) जाटों के फोंडर ,सोनोठ, मगोर्रा जैसे किले नष्ट कर दिए थे| इस युद्ध के बाद ही सिकंदर में ब्रज के हिन्दुओं पर अत्याचार करना शुरू कर दिया था| राजा जाजन सिंह(महाराजा विजयपाल के समय) दुवारा निर्मित श्री कृष्ण जन्म भूमि मंदिर भी नष्ट कर दी गई थी|  मुग़ल काल में गोकुला जाट के विद्रोह के समय सौंख में खुटेल पट्टी चौधरी सुखपाल सिंह थे ज्येष्ठ पुत्र राजा हठी सिंह(हाथी सिंह) हुए राजा हठी सिंह ने पांडव वंश की विरासत की पुन स्थापना की गोवर्धन का नाम मोहम्मदपुर से बदलकर पुनः गोवर्धन कर दिया था | 

   कवि इकबाल सिंह ने लिखा है –

    मथुरा ,वृंदावन, गोवर्धन आज अपना नाम लिए ना होते

राजा हठी सिंह  ने यदि आर पार के, संग्राम  किये ना होते

राजा हठी सिंह को पंडित गोकुल प्रसाद चौबे जी ने ब्रज केसरी कहकर संबोधित किया है |हठी सिंह ने सौंख के किले का पुनः निर्माण करवाया था


दिल्ली के गुलाम वंश के समय की प्रमुख घटनाए
सौंख का इतिहास
राजा हठी सिंह और मुगलों के मध्य प्रमुख युद्ध
गुलाम वंश से १७७७ ईस्वी तक का संक्षिप्त इतिहास